Nii tuliselt, kui ma ühistransporti jälestan, tuleb mul seda ka armastada kõikide nende veidrate tüüpide pärast, keda seal kohata võib.    Täna tuli hommikuse marsa peale Johnny Depp. Päriselt ka. Oli küll veidi räsitud, aga juuksed, näojooned, kaabu ja sellised Jack Nicholsoni moodi eakad-moekad päikeseprillid lasid mul teda uskuda hetkeni, kui kutt rääkima hakkas. Eesti keeles. Aga mis siis.